The Transformers

The Transformers on yhdysvaltalaisten ja japanilaisten yhteistuottama animaatiosarja, joka perustui lelusarjaan, josta tehtiin myös sarjakuvia.

Generation 1 tai G1 oli alun perin vain fanien keskuudessa tunnettu koodinimi, jolla tarkoitettiin alkuperäistä tv-sarjaa, sarjakuvaa ja lelusarjaa. Vasta 2000-luvun alussa nimi muuttui viralliseksi nimeksi alkuperäiselle sarjalle. Sarja eroaa suuresti uusista Transformers-sarjoista (mm. Armada, Energon ja Cybertron) sillä, että hahmot pysyvät alusta asti samannäköisinä ja samoina, eivätkä kehity uuden lelun myötä uuden värisiksi, tai uuteen muotoon.

Sarjakuva
Sarjakuva alkoi vuonna 1984 ja päättyi vuonna 1991.

Animaatiosarja
Animaatiosarja alkoi vuonna 1984 ja loppui 1987. Sarjaa tehtiin yhteensä neljä kautta. Kaksi ensimmäistä kautta sijoittuvat 1980-luvun puoleen väliin, kun taas kolmas kausi alkaa vuodesta 2006. Viimeistä, neljättä kautta ei monien fanien keskuudessa katsota kuuluvaksi "viralliseksi" kaudeksi alkuperäiseen sarjaan. Kausi koostuu vain kolmiosaisesta pilottijaksosta.

 1. kausi 
Transformerit saapuvat Maa-planeetalle. Autobotit tapaavat ihmisliittolaisensa Spiken, tämän isän ja Chip Chasen. Autobotit rakentavat Dinobotit. Decepticonit saavat tuekseen Constructiconit.

 2. kausi 
Kauden aikana mukaan tulee paljon uusia hahmoja, niin hyvien kuin pahojen puolelle. Kauden loppu huipentuu, kun Decepticon Starscream yrittää tapattaa Megatronin, minkä johdosta hänet karkotetaan ja hän kokoaa oman armeijansa, Combaticonit.

 3. kausi 
Kolmas kausi sijoituu 21 vuotta toisen tuotantokauden jälkeiseen aikaan, vuotta The Transformers: The Movien tapahtumien jälkeen. Autobotit, Rodimus Primen johdolla taistelevat Galvatronin johtamia Decepticoneja sekä transformereiden luojiksi paljastuneita Quintessoneja vastaan, niin maapallolla, kuin ympäri galaksiakin. Kauden lopussa Optimus Prime herätetään kuolleista. Mukana esiintyy lyhyesti myös Starscreamin haamu.

 4. kausi 
Neljäs kausi koostuu ainoastaan kolmiosaisesta jaksosta nimeltä The Rebirth. Jaksossa Galvatron havittelee itselleen energiaa Plasmaenergiakammiosta vailla mitään aikomusta uskoa, että se tuhoaisi kaikki transformerit Cybertronilla. Kammion avainta kantava Autobottiryhmä tekee pakkolaskun Nebulos-planeetalle, jossa he keksivät Headmaster- ja Targetmaster-järjestelmät. Mutta Nebulosin johtaja lordi Zarak liittoutuu Decepticonien kanssa ja kopioi järjestelmän myös Decepticoneille rakentaen myös itselleen oman Headmasterin nimeltä Scorponok. Lopussa Spiken rakennuttama Fortress Maximus pysäyttää Decepticonit ja Plasmaenergiakammio suljetaan, mutta kaikki kammion ulkopuolelle jäänyt energia palauttaa Cybertronin takaisin Kultakauteen. Fortress Maximus jää muiden Headmasterien kanssa suojelemaan Nebulosia. Galvatron ja lordi Zarak joukkoineen pakenevat.

Hahmot
Autobotit
Optimus Prime, Autobottien johtaja. Muuntautuu rekka-autoksi.
Bumblebee, myöhemmin Goldbug, tiedustelija. Muuntautuu  kuplavolkkariksi. 
Grimlock, Dinobottien johtaja. Nämä olivat eräs Transformersien alaryhmä, jotka muuttuivat dinosauruksiksi. Toimi jonkin aikaa autobottien johtajana. Muuttui Tyrannosaurukseksi.
Jazz, Optimuksen tehtäväjohtaja, mieltynyt maan pop-kulttuuriin. Muuntautuu Martini Porsche 935 Turbo -kilpa-autoksi.
Ironhide, yksi vanhimmista, kokeneimmista ja itsepäisimmistä Autoboteista. Optimuksen vanha ja läheinen ystävä. Muuntautuu paketiautoksi.
Prowl, Poliisiautoksi muuntautuva sotilas, strategisti ja analysoija. Myös partiojohtaja.
Hound, Autobottien tiedustelija. Pystyy luomaan hologrammeja. Muuntautuu maastoautoksi.
Wheeljack, Autobottien oma "hullu tiedemies". Nerokas keksijä ja aina täynnä ideoita.
Fortress Maximus, Headmaster. Yhdistynyt Spike Witwickyn kanssa.
Ratchet, lääkäri, Muuntautuu ambulanssiksi.
Mirage, Formula-autoksi muuntautuva soturi. Pystyy tekemään itsensä näkymättömäksi suojakentällä.
Hot Rod, Muuntautuu hot rod -autoksi. Myöhemmin Autobottien johtaja, nimellä Rodimus Prime.
Ultra Magnus, Autobot Cityn komentaja. Muuntautuu ohjustenlaukaisualustaa vetäväksi rekka-autoksi.
Blurr, nopeasti puhuva Autobottien datalähetti. Hän muuntautuu cybertronilaiseksi autoksi.
Springer, Autobottien kolmimuuntuja. Hän muuntautuu autoksi ja helikopteriksi.
Sandstorm, Autobottien kolmimuuntuja. Hän muuntautuu rantakirpuksi ja helikopteriksi.
Superion, viiden Aerialbotin muodostama vahva ja tehokas jättiläissoturi.
Defensor, viiden Protectobotin muodostama suurikokoinen puolustaja.
Punch, Autobottien kaksoisagentti, jolla on kaksi eri robottimuotoa. Käyttää toista robottimuotoaan valeasuna Decepticonien keskuudessa ja käyttää valenimeä Counterpunch.

Decepticonit
Megatron, Decepticonien johtaja. Muuttui laseraseeksi. Myöhemmin esiintyi myös nimellä Galvatron.
Starscream, Megatronin oikea käsi. Muuttui F-15 hävittäjäksi. Petollinen ja vaarallinen soturi, joka haluaa Decepticonien johtajaksi, Megatronin paikalle.
Soundwave, muuttui kasettinauhuriksi.
Laserbeak, muuttui linnusta c-kasetiksi.
Ravage, muuttui jaguaarista c-kasetiksi.
Thundercracker, Starscreamin alainen, muuttuu F-15-hävittäjäksi. Identtinen ulkonäöltään Starscreamin kanssa, mutta erivärinen.
Skywarp, Starscreamin alainen, muuttuu F-15-hävittäjäksi. Identtinen ulkonäöltään Starscreamin kanssa, mutta erivärinen.
Shockwave, yksi Decepticonien johtajista. Rakensi Megatronin suunnitelmia Cybertronilta käsin. Muuttui laseraseeksi.
Ratbat, polttoaineupseeri. Muuttui lepakosta c-kasetiksi.
Scorponok, Headmastereiden johtaja. Nämä olivat ihmisten ja transformersien sulautumia, joissa ihminen pystyi muuntautumaan robotin pääksi. Scorponok oli yhdistynyt lordi Zarakin kanssa, joka oli kotoisin Nebulos-planeetalta.
Blitzwing, maa ja ilmakommando. Hän on yksi kolmimuuntujista ja pystyy muuntautumaan suihkuhävittäjäksi sekä tankiksi.
Astrotrain, on sotilaskuljettaja. Hän on yksi kolmimuuntujista ja pystyy muuntautumaan sekä avaruussukkulaksi että höyryveturiksi.
Cyclonus, yksi Unicronin Galvatronille luomista uusista sotureista. Galvatronin oikea käsi, vahja ja pelottava soturi. Muuntautuu avaruushävittäjäksi.
Scourge, yksi Unicronin Galvatronille luomista uusista sotureista. Hän on Cyclonuksen jälkeen korkein upseeri. Sweep-armeijan komentaja, Sweepit ovat ulkonäöltään täysin identtisiä Scourgen kanssa. Unicron loi myös Sweepit kuolleiden Decepticonien osista. 
Devastator, kuuden Constructiconin muodostama jättiläissoturi.
Bruticus, viiden Combaticonin muodostama vahva ja tehokas jättiläissoturi.
Menasor, viiden Stunticonin muodostama vahva supersoturi.
Predaking, viiden villieläimiksi muuttuvien Predaconin muodostava jättiläissoturi. Lelu oli ilmeisesti suurin kaikista valmistetuista Combiner-ryhmistä. Predakingin huhutaan muutenkin olevan voimakkain kaikista eri combiner-ryhmien muodostamamista Transformereista. Televisiosarjassa Sky Lynx oli Autoboteista Predakingin arkkivihollinen ja tasavertainen vastustaja voimiltaan.
Abominus viiden hirviöeläimiksi muuttuvien Terrorconin muodostama jättiläissoturi. Autobot Computronin arkkivihollinen. 
Piranacon kuuden merihirviöeläimiksi muuttuvien Seaconin muodostama jättiläissoturi. Voimakkaimpia Decepticon-yhdistyjiä. Merellä ja meren alla toimiva soturi. Yksi Seaconeista muuttuu Piranaconin aseeksi. Tämä tekee hänestä tavallaan myös Targetmasterin. Kenelläkään muulla yhdistyjäryhmällä ei ole tämmöistä ominaisuutta. Piranaconin motto on: "Meren alla kukaan ei kuule huutoasi...", vertaa Alien-elokuvan mainoslauseeseen. 
Doubledealer, Palkkasoturi, kaksoisagentti, "selkäänpuukottaja".. hän on kaikkea näitä. Uskollinen ainoastaan korkeimman maksun maksajalle. Tekee töitä autoboteille, sekä Decepticoneille. Doubledealer on Powermaster, hänellä on kaksi kumppania, humanoidimainen Knok, sekä lepakkomainen Skar. Ei ole täysin selvää, ovatko nämä orgaanisia olentoja Nebulokselta vai transformereita. Myöhemmin kirjoitetussa taustatarinassa niiden tosin väitetään olevan transformereita. Marvelin sarjakuvassa Doubledealer esiintyy vain lyhyesti Marvelin UK (brittijulkaisu)-sarjakuvassa. G1-animaatiosarjassa hän ei esiintynyt ollenkaan. Humanoidi-robottimuodossaan Doubledealer esiintyy Autobottina ja pitää olallaan sinkoa. Ajoneuvomuodossaan hänellä ei näy minkäänlaisia tunnuksia, ajoneuvomuoto on militaristinen ohjuksenlaukaisin-panssariauto. Kolmas muoto on jättimäinen korppikotka, joka pitää Decepticon-tunnuksia. Näin ollen Doubledealer on myös kolmimuuntuja.

Muita
Unicron, jättiläismäinen, paha robotti, joka kulki halki galaksin ja tuhosi kaiken tieltään. Muuttui planeetaksi.
Spike Witwicky, Autobottien ensimmäinen ihmisliittolainen. Ryhtyi sarjakuvassa Head Mastersiksi ja pystyi muuntautumaan Fortress Maximusin pääksi, Cerebros-välivaihetta käyttäen.
Buster Witwicky, Spiken pikkuveli. Esiintyy vain alkuperäisessä sarjakuvassa. Decepticonien siepattua hänet, Spike ryhtyi Head Mastersiksi.
Sparkplug Witwicky, Spiken ja Busterin isä ja loistava Autonasentaja. Sarjakuvassa huonoissa väleissä Autobotteihin.
Daniel Witwicky, Spiken poika. Tulee mukaan vuoteen 2005 sijoittuvassa elokuvassa The Transformers: The Movie (1986).
Quintessonit G1-animaatiosarjassa mekaaninen rotu, joilla on useita kasvoja ja usein tyypillisesti mekaanisia lonkeroita. Transformereiden orjuuttajia, jotka transformerit miljoonia vuosia sitten ajoivat pois Cybetronilta. Juonittelijoita ja valehtelijoita, väittävät olevansa transformerssien luojia. Todellisuudessa se on Primus-niminen muinainen jumala. G1-animaatiosarjan kolmannella tuotantokaudella juonittelivat sekä Decepticoneja,että autobotteja vastaan. Sarjan kahdessa päätösjaksossa Quintesson-tiedemies herättää henkiin Optimus Primen, sekä rakentaa Bumblebeen Goldbugiksi.
Sharkticonit, Hirviöhaiksi muuttuvia primitiivisiä transformereita, joita Quintessonit pitävät orjinaan ja palvelijoinaan. Näitä Sharckticoneja on lukuisia. Quintessoneilla on tyypillistä heittää vankejaan Sharckticonien syötäväksi ja tuhottavaksi. Vuoden 1986 Transformers-elokuvassa Grimlock saa käännytettyä Sharckticonit Quintenssoneja vastaan.

Äänirooleissa

Vastaanotto ja arvostelu
Wizard Magazine listasi vuonna 2001 Transformersin sijalle viisi laatimassaan kautta aikain sadan parhaan animaatiosarjan listalle.

Tammikuussa 2009 IGN-sivuston laatiman sadan parhaan animaatiosarjan listan mukaan Transformers oli sijalla 23.TOP 100 Animated Series  IGN Tammikuu 2009 Viitattu 30.6.2009  Gunaxin listasi kaksi kuukautta myöhemmin Transformersin sijalle 2 laatimassaan 1980-luvun kymmenen parhaan animaatiosarjan listalla.Top Ten Cartoons in the 80s Gunaxin 2.3.2009 Viitattu 1.7.2009 

 Lähteet 

Luokka:Transformers-sarjat
Luokka:1980-luvun piirrossarjat
Luokka:Animevaikutteiset animaatiosarjat